На тэлеканале “Белсат” спецыфікі ў парушэнні стандарта паўнаты інфармацыі не зафіксавана: ёсьць хібы з адказамі на падставовыя пытанні, прапісваннем бэкграўнду падзеі, прысутнічае шматсюжэтнасць у межах аднаго матэрыяла і інш. нюансы, што перашкаджаюць зразумець, што і чаму насамрэч адбылося. Напрыклад, тое, што мусіла стаць эксклюзіўным рэпартажам пра лёс бабулек-выканаўцаў песні пра Лукашэнку, трапіўшых ў агітацыйнае перадвыбарнае шоў, апынулася замалёўкай з характэрным для “Белсата” мэсыджам: “Гэтая вёска памірае. Памірае, але славіць правадыра" (“Белсат”, 28.09.2015).